**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

**«\_\_\_\_» \_\_\_\_\_\_\_\_\_\_\_\_\_ 2021 թվականի N \_\_\_\_-Ն**

**ՀԱԿԱԿՈՌՈՒՊՑԻՈՆ ԿՈՄԻՏԵԻ ՆԱԽԱԳԱՀԻ ԹԵԿՆԱԾՈՒՆԵՐԻ ԸՆՏՐՈՒԹՅԱՆ ՀԱՄԱՐ ԱՆՑԿԱՑՎՈՂ ՄՐՑՈՒՅԹԻՆ ՄԱՍՆԱԿՑԵԼՈՒ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԻ ՑԱՆԿԸ ՍԱՀՄԱՆԵԼՈՒ ՄԱՍԻՆ**

Ղեկավարվելով «Հակակոռուպցիոն կոմիտեի մասին» Հայաստանի Հանրապետության օրենքի 19-րդ հոդվածի 4-րդ մասով` Հայաստանի Հանրապետության կառավարությունը ***որոշում է****.*

1. Սահմանել Հակակոռուպցիոն կոմիտեի նախագահի թեկնածուների ընտրության համար անցկացվող մրցույթին մասնակցելու համար անհրաժեշտ փաստաթղթերի ցանկը՝ համաձայն հավելվածի:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության**

**Վարչապետի պաշտոնակատար**

**Ն. Փաշինյան**

|  |
| --- |
| **Հավելված**  **ՀՀ կառավարության --------- թվականի**  **------------- N ----Ն որոշման** |

**Ց Ա Ն Կ**

**ՀԱԿԱԿՈՌՈՒՊՑԻՈՆ ԿՈՄԻՏԵԻ ՆԱԽԱԳԱՀԻ ԹԵԿՆԱԾՈՒՆԵՐԻ ԸՆՏՐՈՒԹՅԱՆ ՀԱՄԱՐ ԱՆՑԿԱՑՎՈՂ ՄՐՑՈՒՅԹԻՆ ՄԱՍՆԱԿՑԵԼՈՒ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԻ**

1. Հակակոռուպցիոն կոմիտեի նախագահի թեկնածուների ընտրության համար անցկացվող մրցույթին (այսուհետ՝ մրցույթ) մասնակցելու համար մրցույթին մասնակցելու հավակնություն ունեցող անձը (այսուհետ՝ հավակնորդ) Հակակոռուպցիոն կոմիտեի նախագահի թեկնածուների ընտրության մրցութային խորհուրդ (այսուհետ` Խորհուրդ) է ներկայացնում՝

1. մրցույթին մասնակցելու նպատակով հավակնորդի կողմից ստորագրված և Խորհրդին հասցեագրված դիմում՝ ըստ Ձև N 1-ի.
2. անձը հաստատող փաստաթղթի պատճեն.
3. երկու գունավոր լուսանկար՝ 3x4 սմ չափսի.
4. բարձրագույն կրթությունը հավաստող փաստաթղթի(երի) պատճեն, այդ թվում՝ օտարերկրյա պետությունում ձեռք բերած համապատասխան որակավորման աստիճանը, որի ճանաչումն ու համարժեքության հաստատումը Հայաստանի Հանրապետությունում իրականացվել է օրենքով սահմանված կարգով, հավաստող փաստաթղթի(երի) պատճեն.
5. ինքնակենսագրություն, որը պետք է ներառի տվյալներ դիմողի ծննդյան ամսաթվի, ծննդավայրի, կրթության, աշխատանքային գործունեության, ընտանեկան կարգավիճակի (պարտադիր չէ ներառել) մասին.
6. քննչական մարմնի բարձրագույն կամ գլխավոր խմբերի պաշտոն զբաղեցրած լինելու հանգամանքը հավաստող կամ դատավորի, դատախազի, քննիչի կամ փաստաբանի կամ հակակոռուպցիոն ոլորտում քաղաքականության մշակման կամ փողերի լվացման և ահաբեկչության ֆինանսավորման դեմ պայքարի կամ օպերատիվ-հետախուզական գործունեության ոլորտներում գործունեության առնվազն հինգ տարվա ստաժ կամ տվյալ պաշտոններում առնվազն հինգ տարվա ընդհանուր՝ իրար փոխլրացնող ստաժ ունենալը հավաստող փաստաթղթի պատճեն(ներ).
7. հայերենին տիրապետելու հանգամանքը հավաստող փաստաթղթի պատճեն (ատեստատ, դիպլոմի միջուկ և այլն).
8. պահանջվող օտար լեզուների՝ (ռուսերեն, անգլերեն և ֆրանսերեն) Կառավարության սահմանած մակարդակին տիրապետելու հանգամանքը հավաստող փաստաթուղթ(եր).
9. արական սեռի հավակնորդի դեպքում՝ պարտադիր զինվորական ծառայություն անցած լինելու հանգամանքը հավաստող կամ այլընտրանքային ծառայություն անցած լինելու կամ պարտադիր զինվորական ծառայությունից ազատված լինելու փաստը հավաստող փաստաթղթի պատճեն.
10. իրավասու մարմինների կողմից տրված փաստաթուղթ՝ դատվածություն չունենալու՝ անկախ դատվածությունը մարված կամ հանված լինելու հանգամանքից, ոչ արդարացնող հիմքերով քրեական հետապնդումը դադարեցված կամ չիրականացված չլինելու, քրեական հետապնդման բացակայության մասին.
11. Կառավարության հաստատած ցանկով նախատեսված՝ հանրային ծառայության պաշտոն զբաղեցնելու դեպքում լիազորությունների իրականացմանը խոչընդոտող հիվանդություն կամ ֆիզիկական արատ չունենալը հավաստող փաստաթուղթ(եր).
12. իրավասու մարմնի կողմից տրված փաստաթուղթ առ այն, որ թեկնածուն, լինելով դատավոր, նախկին դատավոր, դատախազ, նախկին դատախազ, քննիչ, նախկին քննիչ, հետաքննիչ, օպերլիազոր, նախկին հետաքննիչ, նախկին օպերլիազոր, փաստաբան կամ նախկին փաստաբան, վերջին երեք տարվա ընթացքում չի ստացել խիստ նկատողություն կամ օրենքով սահմանված ավելի ծանր կարգապահական տույժ՝ անկախ կարգապահական տույժի՝ սահմանված կարգով հանված կամ մարված լինելու հանգամանքից.
13. դատական կարգով անգործունակ կամ սահմանափակ գործունակ ճանաչված չլինելը հավաստող փաստաթուղթ.
14. գրավոր հայտարարություն՝ որևէ կուսակցության անդամ չհանդիսանալու մասին՝ ըստ Ձև N 2-ի.
15. գրավոր հայտարարություն՝ օրինական ուժի մեջ մտած դատական ակտով հանրային ծառայությունում պաշտոն զբաղեցնելու իրավունքից զրկված չլինելու մասին՝ ըստ Ձև N 3-ի.
16. բարեվարքության վերաբերյալ լրացված հարցաթերթիկ:

2. Սույն որոշման հավելվածի 1-ին կետի 8-րդ ենթակետով նախատեսված փաստաթուղթը կարող է չներկայացվել Հակակոռուպցիոն կոմիտեի նախագահի թեկնածուների ընտրության համար անցկացվող առաջին մրցույթի ժամանակ: Սույն դեպքում հավակնորդը պարտավոր է նշանակումից հետո՝ երեք տարվա ընթացքում, ներկայացնել պահանջվող օտար լեզուների իմացության մակարդակը հավաստող փաստաթուղթ:

**Ձև N 1**

Հակակոռուպցիոն կոմիտեի նախագահի թեկնածուների

ընտրության համար ձևավորված մրցութային խորհրդի նախագահ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ին  
(անուն, ազգանուն)

**ԴԻՄՈՒՄ**

**Հակակոռուպցիոն կոմիտեի նախագահի թեկնածուների ընտրության համար անցկացվող մրցույթին մասնակցելու վերաբերյալ**

*Դիմումատուի անունը, ազգանունը*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Հաշվառման հասցեն (և բնակության վայրը՝ տարբեր լինելու դեպքում)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Հեռախոսահամարը*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Էլ. հասցեն*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Կից փաստաթղթերը՝*

1. անձը հաստատող փաստաթղթի պատճեն \_\_\_\_\_ թերթ,

2. բարձրագույն կրթությունը հավաստող փաստաթղթ(եր)ի պատճեն \_\_\_\_\_ թերթ,

3. հայոց լեզվին տիրապետելու հանգամանքը հավաստող փաստաթուղթ(եր) \_\_\_\_\_ թերթ,

4. պահանջվող օտար լեզվին տիրապետելու հանգամանքը հավաստող փաստաթուղթ(եր) \_\_\_\_\_ թերթ,

5. պարտադիր զինվորական ծառայություն անցած լինելու հանգամանքը հավաստող կամ այլընտրանքային ծառայություն անցած լինելու կամ պարտադիր զինվորական ծառայությունից ազատված լինելու փաստը հավաստող փաստաթղթի պատճեն (արական սեռի հավակնորդների համար) \_\_\_\_\_ թերթ,

6. իրավասու մարմինների կողմից տրված փաստաթուղթ դատվածություն չունենալու (անկախ դատվածությունը մարված կամ հանված լինելու հանգամանքից), ոչ արդարացնող հիմքերով քրեական հետապնդումը դադարեցված կամ չիրականացված չլինելու, քրեական հետապնդման բացակայության մասին \_\_\_\_\_ թերթ,

7. ինքնակենսագրություն \_\_\_\_\_ թերթ,

8. Կառավարության հաստատած ցանկով նախատեսված՝ հանրային ծառայության պաշտոն զբաղեցնելու դեպքում լիազորությունների իրականացմանը խոչընդոտող հիվանդություն կամ ֆիզիկական արատ չունենալը հավաստող փաստաթուղթ(եր) \_\_\_\_\_ թերթ,

9. աշխատանքային ստաժի վերաբերյալ փաստաթուղթ \_\_\_\_\_ թերթ,

10. կարգապահական պատասխանատվության ենթարկված չլինելու վերաբերյալ փաստաթուղթ \_\_\_\_\_ թերթ,

11. դատական կարգով անգործունակ կամ սահմանափակ գործունակ ճանաչված չլինելը հավաստող փաստաթուղթ \_\_\_\_\_ թերթ,

12. բարեվարքության վերաբերյալ լրացված հարցաթերթիկը \_\_\_\_\_ թերթ,

13. գրավոր հայտարարություն՝ որևէ կուսակցության անդամ չհանդիսանալու մասին՝ ըստ Ձև N 2-ի \_\_\_\_\_ թերթ,

14. գրավոր հայտարարություն՝ օրինական ուժի մեջ մտած դատական ակտով հանրային ծառայության պաշտոն զբաղեցնելու իրավունքից զրկված չլինելու մասին՝ ըստ Ձև N 3-ի \_\_\_\_\_ թերթ,

15. երկու լուսանկար` 3x4 սմ չափսի

*Ընդամենը \_\_\_\_\_\_\_\_ թերթ:*

|  |  |  |
| --- | --- | --- |
| Դիմող | \_\_\_\_\_\_\_\_\_\_\_\_\_\_\_\_  (անուն, ազգանուն) | \_\_\_\_\_\_\_\_\_\_\_\_\_\_\_\_\_\_\_  (ստորագրություն) |

\_\_\_\_\_\_\_\_\_\_\_\_\_\_\_\_\_\_\_

(օր, ամիս, տարեթիվ)

**Ձև N 2**

Հակակոռուպցիոն կոմիտեի նախագահի թեկնածուների

ընտրության համար ձևավորված մրցութային խորհրդի նախագահ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ին  
(անուն, ազգանուն)

**Հ Ա Յ Տ Ա Ր Ա Ր Ո Ւ Թ Յ Ո Ւ Ն**

Ես՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, սույնով հայտարարում եմ, որ որևէ

(անուն, ազգանուն)

քաղաքական կուսակցության անդամ չեմ հանդիսանում և չեմ զբաղվում քաղաքական գործունեությամբ:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրություն) (անուն, ազգանուն)

\_\_\_\_\_\_\_\_\_\_\_\_\_\_\_\_\_\_\_

(օր, ամիս, տարեթիվ)

**Ձև N 3**

Հակակոռուպցիոն կոմիտեի նախագահի թեկնածուների

ընտրության համար ձևավորված մրցութային խորհրդի նախագահ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ին  
(անուն, ազգանուն)

**Հ Ա Յ Տ Ա Ր Ա Ր Ո Ւ Թ Յ Ո Ւ Ն**

Ես՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, սույնով հայտարարում եմ, որ օրինական

(անուն, ազգանուն)

ուժի մեջ մտած դատական ակտով հանրային ծառայության պաշտոն զբաղեցնելու իրավունքից զրկված չեմ:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրություն) (անուն, ազգանուն)

\_\_\_\_\_\_\_\_\_\_\_\_\_\_\_\_\_\_\_

(օր, ամիս, տարեթիվ)

**Հ Ի Մ Ն Ա Վ Ո Ր ՈՒ Մ**

**ՀԱԿԱԿՈՌՈՒՊՑԻՈՆ ԿՈՄԻՏԵԻ ՆԱԽԱԳԱՀԻ ԹԵԿՆԱԾՈՒՆԵՐԻ ԸՆՏՐՈՒԹՅԱՆ ՀԱՄԱՐ ԱՆՑԿԱՑՎՈՂ ՄՐՑՈՒՅԹԻՆ ՄԱՍՆԱԿՑԵԼՈՒ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԻ ՑԱՆԿԸ ՍԱՀՄԱՆԵԼՈՒ ՄԱՍԻՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Իրավական ակտի ընդունման անհրաժեշտությունը.**

«Հակակոռուպցիոն կոմիտեի նախագահի թեկնածուների ընտրության համար անցկացվող մրցույթին մասնակցելու համար անհրաժեշտ փաստաթղթերի ցանկը սահմանելու մասին» Հայաստանի Հանրապետության կառավարության որոշման նախագծի (այսուհետ նաև՝ Նախագիծ) ընդունման անհրաժեշտությունը պայմանավորված է 2021 թվականի մարտի 24-ին ընդունված «Հակակոռուպցիոն կոմիտեի մասին» Հայաստանի Հանրապետության օրենքի (այսուհետ՝ նաև Օրենք) 19-րդ հոդվածի 4-րդ մասի կարգավորումից։

**Ընթացիկ իրավիճակը և խնդիրները.**

Հայաստանի Հանրապետության Ազգային ժողովի կողմից 2021 թվականի մարտի 24-ին ընդունված Օրենքի 19-րդ հոդվածի 4-րդ մասի համաձայն՝ մրցույթին մասնակցելու համար անհրաժեշտ փաստաթղթերի ցանկը սահմանում է Կառավարությունը: Իսկ նույն Օրենքի 48-րդ հոդվածի 3-րդ մասի համաձայն՝ Օրենքի 10-րդ, 15-21-րդ հոդվածներն ուժի մեջ մտնելուց հետո՝ մեկամսյա ժամկետում, Կառավարությունը սահմանում է Հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը, Հակակոռուպցիոն կոմիտեի ծառայողի լեզվական գիտելիքների իմացության ստուգման կարգը և անհրաժեշտ մակարդակը, ինչպես նաև Հակակոռուպցիոն կոմիտեի նախագահի թեկնածուների ընտրության մրցութային խորհրդի կազմում միջազգային փորձագետների ներգրավման կարգը։

Վերոգրյալի հաշվառմամբ, անհրաժեշտություն է առաջացել ընդունել Հակակոռուպցիոն կոմիտեի նախագահի թեկնածուների ընտրության համար անցկացվող մրցույթին մասնակցելու համար անհրաժեշտ փաստաթղթերի ցանկը սահմանող Կառավարության որոշում։

**Առաջարկվող կարգավորման բնույթը.**

Հաշվի առնելով վերոգրյալը՝ մշակվել է «Հակակոռուպցիոն կոմիտեի նախագահի թեկնածուների ընտրության համար անցկացվող մրցույթին մասնակցելու համար անհրաժեշտ փաստաթղթերի ցանկը սահմանելու մասին» Կառավարության որոշման նախագիծը, որով առաջարկվում է սահմանել Հակակոռուպցիոն կոմիտեի նախագահի թեկնածուների ընտրության համար անցկացվող մրցույթին մասնակցելու համար անհրաժեշտ փաստաթղթերի ցանկը: Հարկ է նաև նշել, որ Օրենքի 48-րդ հոդվածի 19-րդ մասի համաձայն՝ Հակակոռուպցիոն կոմիտեի ծառայողների առաջին կազմի ընտրության ժամանակ պաշտոնի կարող են նշանակվել նաև այն անձինք, որոնք չունեն Օրենքի 15-րդ հոդվածի 1-ին մասի 4-րդ կետով սահմանված լեզվական գիտելիքների մեկ ստանդարտացված թեստային համակարգով կամ Կառավարության սահմանած այլ կարգով ստուգվող լեզվական գիտելիքների մակարդակ: Նշված անձինք, այդ թվում՝ Հակակոռուպցիոն կոմիտեի նախագահը նշանակումից հետո երեք տարվա ընթացքում պարտավոր են Օրենքով սահմանված կարգով ներկայացնել պահանջվող օտար լեզուների իմացության մակարդակը հավաստող փաստաթուղթը: Սույն պահանջը չպահպանելու դեպքում Օրենքով սահմանվում է համապատասխան անբարենպաստ հետևանք, մասնավորապես՝ հակակոռուպցիոն կոմիտեի նախագահի լիազորությունները դադարեցվում են:

Հարկ է նշել, որ օրինական ուժի մեջ մտած դատական ակտով հանրային ծառայությունում պաշտոն զբաղեցնելու իրավունքից զրկված լինելու հանգամանքի բացակայությունը հիմնավորող փաստաթուղթ ներկայացնելու պահանջ նախագծով չի սահմանվել, քանի որ իրավասու մարմինների հետ խորհրդակցության արդյունքում պարզ է դարձել, որ նման փաստաթուղթ հնարավոր չէ տրամադրել անհատներին: Դրանով պայմանավորված, օրինական ուժի մեջ մտած դատական ակտով հանրային ծառայությունում պաշտոն զբաղեցնելու իրավունքից զրկված լինելու հանգամանքը Հանձնաժողովը պարզում է հարցումների միջոցով՝ փաստաթղթերի ուսումնասիրության փուլից հետո:

**Նախագծերի ընդունման կապակցությամբ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագծերի ընդունմամբ Հայաստանի Հանրապետության պետական բյուջեում եկամուտների ավելացում կամ նվազեցում չի նախատեսվում։

**Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Հայաստանի Հանրապետության արդարադատության նախարարության կողմից:

**Ակնկալվող արդյունքը.**

Նախագծի ընդունմամբ կկատարվեն «Հակակոռուպցիոն կոմիտեի մասին» Հայաստանի Հանրապետության օրենքի 19-րդ հոդվածի 4-րդ և 48-րդ հոդվածի 3-րդ մասերով սահմանված պահանջները, ինչպես նաև կապահովվի «Հակակոռուպցիոն կոմիտեի մասին» Հայաստանի Հանրապետության օրենքի անխոչընդոտ կիրարկումը։